section_heading: Pravila
paragraph_text: Priručnik navodi da je cilj Marijine legije posvećenjem svojih članova u molitvi i radu, pod vodstvom svećenika, sudjelovati u velikom djelu Marije i Crkve: "satrti glavu zmiji" i proširiti Kristovo kraljevstvo. Članovi, kao osobe koje su poslušne Kristovu nalogu, obvezni su nositi Radosnu vijest svakom stvoru, govoreći o Bogu i Otkupitelju našem, Kristu. Priručnik uvodi članove u marijansku duhovnost i daje im praktične upute za apostolat.